In Dei omnipotentis nomine. Noverint cuncti Christi caractere insigniti, quod nos wadiatores Wicardi, Willelmus, Agno, Unfredus, Theotgrimus, per jussionem ejusdem senioris nostri, donamus de rebus ipsius ad locum Cluniacum, quod est constructum in veneratione Dei genitricis Mariæ, et beatorum apostolorum Petri et Pauli, sub regimine domni Odilonis abbatis, æcclesiam scilicet in pago Lugdunensi, in villa Vallis, in honore beati Martini dicatam, cum presbiteratu et decimis, et quicquid ad ipsam æcclesiam aspicit vel aspicere videtur, totum ad integrum. Hæc autem donatio pro anima ejus omni tempore firma permaneat, et qui contradicere voluerit, vindicare minime valeat. Et ne impune secundum mundanam legem transire videatur, cui litem intulerit auri libram integram exsolvat; et deinceps inconvulsa permaneat. Actum Ionio castello publice. S. Willelmi, Agnonis, Unfredi, Theothgrimi, qui fieri et firmare rogaverunt. S. Duranni presbiteri. S. Girardi. S. Willelm[i] presbiteri.